|  |  |
| --- | --- |
| **REPUBLIKA HRVATSKA****MINISTARSTVO TURIZMA I SPORTA** | \*P/21607007\* |

KLASA: 112-01/23-01/241

URBROJ: 529-02-02-02/1-23-2

Zagreb, 19. lipnja 2023.

**OPIS POSLOVA, PODACI O PLAĆI RADNOG MJESTA, SADRŽAJ I NAČIN TESTIRANJA, PRAVNI IZVORI ZA PRIPREMU PROVJERE ZNANJA**

**ZA KANDIDATE/KINJE**

 vezani uz raspisani Javni natječaj za prijam vježbenika u državnu službu u Ministarstvo turizma i sporta, objavljenog u

„Narodnim novinama“, broj 71/23 od 30. lipnja 2023. godine

**UPRAVA ZA STRATEŠKO PLANIRANJE, DIGITALIZACIJU I EU FONDOVE**

**Sektor za međunarodnu suradnju**

**Služba za bilateralnu i multilateralnu suradnju u turizmu**

**Odjel za bilateralnu suradnju**

**1. stručni/a suradnik/ica – vježbenik/ica - 1 izvršitelj/ica, broj 64. Sistematizacije radnih mjesta**

**OPIS POSLOVA:**

Izvod iz Pravilnika o unutarnjem redu Ministarstva turizma i sporta:

* obavlja poslove vezane uz bilateralnu suradnju u turizmu,
* sudjeluje u pripremnim aktivnostima vezanim uz predlaganje sporazuma o turističkoj suradnji na bilateralnoj osnovi, kao i pripremi za postupak predlaganja, potpisivanja i objavljivanja,
* sudjeluje u predlaganju sadržaja sporazuma o turističkoj bilateralnoj suradnji i pripremama za postupak predlaganja, potpisivanja i objavljivanja,
* sudjeluje u praćenju provedbe sporazuma i ostalih akata,
* sudjeluje u izrađivanju materijala i profila država o suradnji s nadležnim tijelima drugih država, suradnji s organizacijama (UNWTO, CEI, JJI, OECD), udruženjima i inozemnim organizacijama u turizmu, te prati rad istih,
* sudjeluje u pripremi i realizaciji bilateralnih posjeta,
* sudjeluje u pripremi materijala za bilateralne sastanke, skupove i posjete, kao i sudjelovanje Republike Hrvatske u njihovom radu,
* predlaže aktivnosti i sudjeluje u pripremi međunarodnih skupova i službenih posjeta stranih delegacija (uključujući protokol), te posebnih projekata od interesa RH za područje turizma, kao i u sklopu predsjedanja RH u međunarodnim organizacijama i institucijama,
* redovno unosi relevantne informacije iz bilježaka diplomatsko-konzularnih predstavništava Republike Hrvatske, te informacije prikupljene iz raznih drugih izvora u interne bilješke i dokumente,
* surađuje s drugim ustrojstvenim jedinicama Ministarstva na pripremi podloga za bilateralne sastanke i skupove i ostalih poslova bilateralne suradnje,
* prikuplja podatke za relevantne baze podataka o potpisanim bilateralnim sporazumima i drugima međunarodnim aktima iz područja turizma, te ih redovito dopunjuje,
* priprema materijale za izradu mišljenja, analiza i izvještaja iz djelokruga rada Odjela,
* priprema materijale za odgovore na zastupnička i druga pitanja,
* obavlja i druge poslove po nalogu ministra, državnog tajnika, ravnatelja Uprave, načelnika Sektora, voditelja Službe i voditelja Odjela.

**IZVORI ZA PRIPREMU PROVJERE ZNANJA ZA RADNO MJESTO BROJ 64:**

Pitanja kojima se provjerava ***znanje potrebno za obavljanje poslova radnog mjesta za koje je raspisan javni natječaj*** temelje se na sljedećem izvoru:

1. Zakon o sklapanju i izvršavanju međunarodnih ugovora („Narodne novine“ broj 28/96)
2. Kratki vodič EU: <https://op.europa.eu/hr/web/general-publications/how-the-eu-works>

Test provjere znanja engleskog jezika i znanja rada na osobnom računalu.

**UPRAVA ZA STRATEŠKO PLANIRANJE, DIGITALIZACIJU I EU FONDOVE**

**Sektor za međunarodnu suradnju**

**Služba za bilateralnu i multilateralnu suradnju u turizmu**

**Odjel za multilateralnu suradnju**

**2. stručni/a suradnik/ica – vježbenik/ica - 1 izvršitelj/ica, broj 67. Sistematizacije radnih mjesta**

**OPIS POSLOVA:**

* obavlja poslove vezane uz multilateralnu suradnju u turizmu, te suradnju s međunarodnim organizacijama,
* sudjeluje u pripremnim aktivnostima vezanim uz predlaganje ugovora o turističkoj suradnji na multilateralnoj osnovi, kao i pripremi za postupak predlaganja, potpisivanja i objavljivanja,
* sudjeluje u praćenju provedbe međunarodnih ugovora i ostalih akata,
* sudjeluje u priređivanju materijala za suradnju s nadležnim tijelima drugih država, organizacija, udruženja i različitih inozemnih organizacija u turizmu,
* sudjeluje u pripremi i realizaciji međunarodnih skupova i posjeta,
* sudjeluje u pripremi materijala za regionalne, europske i druge međunarodne organizacije, sastanke, skupove i posjete, kao i sudjelovanje Republike Hrvatske u njihovom radu,
* surađuje s drugim ustrojstvenim jedinicama Ministarstva na pripremi podloga za međunarodne sastanke i skupove i ostalih poslova multilateralne suradnje,
* sudjeluje u praćenju utjecaja raznih regionalnih, europskih i drugih međunarodnih organizacija i udruženja na razvoj turizma,
* prikuplja podatke za relevantne baze podataka o potpisanim multilateralnim ugovorima i drugima međunarodnim aktima iz područja turizma, te ih redovito dopunjuje,
* sudjeluje u prikupljanju i objavi informacija na portalu održivog turizma (www.odrzivi.turizam.hr ),
* sudjeluje u praćenju aktivnosti međunarodnih organizacija, inicijativa i udruga vezanih uz održivi turizam (One Planet, Program održivog turizma, GSTC, DestiNET-Tourism2030 i sl.),
* prikuplja podatke za relevantne baze podataka o stručnoj literaturi i temeljnim dokumentima raznih organizacija u međunarodnoj suradnji, te ih redovito dopunjuje,
* priprema materijale za izradu mišljenja, analiza i izvještaja iz djelokruga rada Odjela,
* priprema materijale za odgovore na zastupnička i druga pitanja,
* obavlja i druge poslove po nalogu ministra, državnog tajnika, ravnatelja Uprave, načelnika Sektora, voditelja Službe i voditelja Odjela.

**IZVORI ZA PRIPREMU PROVJERE ZNANJA ZA RADNO MJESTO BROJ 67:**

Pitanja kojima se provjerava ***znanje potrebno za obavljanje poslova radnog mjesta za koje je raspisan javni natječaj*** temelje se na sljedećem izvoru:

* UNWTO (UN-ova Svjetska turistička organizacija) <https://www.unwto.org/about-us> ; <https://www.unwto.org/>
* SUSTAINABLE DEVELOPMENT GOALS - <https://www.undp.org/sustainable-development-goals/no-poverty?gclid=CjwKCAjw-vmkBhBMEiwAlrMeF0FbKroO7j6dNBJ_Vi7J9W28WAboQDplmNRu1DB3qao57TpCDgZyOxoCphMQAvD_BwE>
* OECD (Organizacija za ekonomsku suradnju i razvoj) – Tourism <https://www.oecd.org/cfe/tourism/>
* Multilateralne organizacije i inicijative - <https://mvep.gov.hr/vanjska-politika/multilateralni-odnosi/multilateralne-organizacije-i-inicijative/21906>

Test provjere znanja engleskog jezika i znanja rada na osobnom računalu.

**UPRAVA ZA STRATEŠKO PLANIRANJE, DIGITALIZACIJU I EU FONDOVE**

**Sektor za međunarodnu suradnju**

**Služba za međunarodnu suradnju u sportu**

**3. stručni/a suradnik/ica – vježbenik/ica - 1 izvršitelj/ica, broj 74. Sistematizacije radnih mjesta**

**OPIS POSLOVA:**

* sudjeluje u predlaganju programa rada Službe,
* sudjeluje u organizaciji sastanaka i pripremi materijala za sastanke te vodi bilješke sa sastanaka
* obavlja stručne poslove koji obuhvaćaju proučavanje, analizu dokumentacije
* sudjeluje u pripremi višegodišnjih ili godišnjih programskih dokumenata u području sporta
* sudjeluje u izradi informativnog i promidžbenog materijala u svrhu informiranja javnosti i potencijalnih krajnjih korisnika o projektima financiranim iz programa Erasmus+Sport,
* sudjeluje u pripremi organizacije bilateralnih skupova i posjeta,
* redovno unosi relevantne informacije iz bilježaka diplomatsko-konzularnih predstavništava Republike Hrvatske te informacije prikupljene iz raznih drugih izvora u interne bilješke i dokumente,
* priprema bilješke iz svoga djelokruga za dostavljanje ustrojstvenim jedinicama Ministarstva te Ministarstvu vanjskih i europskih poslova,
* vodi očevidnike, evidencije i registre iz područja rada Službe,
* obavlja i druge poslove po nalogu ministra, državnog tajnika, ravnatelja Uprave, načelnika Sektora i voditelja Službe.

**IZVORI ZA PRIPREMU PROVJERE ZNANJA ZA RADNO MJESTO BROJ 74:**

Pitanja kojima se provjerava ***znanje potrebno za obavljanje poslova radnog mjesta za koje je raspisan javni natječaj*** temelje se na sljedećem izvoru:

1. Kratki vodič EU <https://op.europa.eu/hr/web/general-publications/how-the-eu-works>
2. EUROPSKA UNIJA, Što je i što čini?  <https://op.europa.eu/hr/web/general-publications/how-the-eu-works>
3. VODIČ KROZ PROGRAM ERASMUS + - s posebnim naglaskom na SPORT <https://erasmus-plus.ec.europa.eu/erasmus-programme-guide>
4. Zakon o sportu („Narodne novine, broj: 141/22)

Test provjere znanja engleskog jezika i znanja rada na osobnom računalu.

**UPRAVA ZA RAZVOJ PODUZETNIŠTVA, INVESTICIJE I KONKURENTNOST TURISTIČKOGA GOSPODARSTVA**

**Sektor za turističku ponudu i investicije u turizmu**

**Služba za hotele, kampove, turistička naselja i investicije**

**Odjel za rekonstruiranje turističkog gospodarstva**

**4. stručni/a suradnik/ica – vježbenik/ica - 1 izvršitelj/ica, broj 115. Sistematizacije radnih mjesta**

**OPIS POSLOVA:**

* obavlja manje složene stručne poslove vezane uz restrukturiranje turističkog gospodarstva i privatizaciju državnog turističkog portfelja,
* vodi odgovarajuće baze podataka i evidencije iz nadležnosti Odjela,
* prati propise iz djelokruga Odjela, te sudjeluje u davanju mišljenja, primjedbi i prijedloga na nacrte zakonskih i drugih propisa, kao i drugih akata iz tog područja,
* u okviru djelokruga Odjela priprema stručne podloge za pružanje informacija domaćim i stranim investitorima o mogućnostima ulaganja,
* priprema i surađuje na pripremi manje složenih odgovora na predstavke i upite građana i pravnih osoba,
* vodi bilješke s radnih sastanaka Odjela, kao i zapisnike o održanim poslovnim sastancima iz djelokruga Odjela,
* obavlja i druge poslove iz djelokruga Odjela.

**IZVORI ZA PRIPREMU PROVJERE ZNANJA ZA RADNO MJESTO BROJ 115:**

Pitanja kojima se provjerava ***znanje potrebno za obavljanje poslova radnog mjesta za koje je raspisan javni natječaj*** temelje se na sljedećem izvoru:

Zakon o pružanju usluga u turizmu (Narodne novine“ broj: 130/17, 25/19, 98/19, 42/20 i 70/21)

Zakon o ugostiteljskoj djelatnosti („Narodne novine“ broj: 85/15, 121/16, 99/18, 25/19, 98/19, 32/20, 42/20 i 126/21)

Test provjere znanja engleskog jezika i znanja rada na osobnom računalu.

**UPRAVA ZA RAZVOJ PODUZETNIŠTVA, INVESTICIJE I KONKURENTNOST TURISTIČKOGA GOSPODARSTVA**

**Sektor za konkurentnost turističkog gospodarstva**

**Služba za razvoj poduzetništva i obiteljskog smještaja u turizmu**

**5. stručni/a suradnik/ica – vježbenik/ica - 1 izvršitelj/ica, broj 131. Sistematizacije radnih mjesta**

**OPIS POSLOVA:**

* prikuplja i obrađuje podatke te priprema stručne podloge za praćenje i analizu stanja obiteljskog smještaja u Republici Hrvatskoj,
* vodi odgovarajuće baze podataka i evidencije iz nadležnosti Službe,
* obavlja manje složene stručne poslove vezane uz analizu učinkovitosti mjera unaprjeđenja konkurentske sposobnosti obiteljskog smještaja te po potrebi predlaže odgovarajuće izmjene,
* sudjeluje u provedbi projekata i programa koji unapređuju konkurentnost i ujednačavanje kvalitete obiteljskog smještaja,
* prati propise iz djelokruga Službe te sudjeluje u davanju mišljenja, primjedbi i prijedloga na nacrte zakonskih i drugih propisa, kao i drugih akata iz tog područja,
* priprema manje složene odgovore na upite i predstavke pružatelja usluga obiteljskog smještaja,
* vodi bilješke i zapisnike o održanim poslovnim sastancima iz djelokruga Službe,
* obavlja i druge poslove iz djelokruga Službe.

**IZVORI ZA PRIPREMU PROVJERE ZNANJA ZA RADNO MJESTO BROJ 131:**

* Zakon o ugostiteljskoj djelatnosti („Narodne novine“ broj 85/15, 121/16, 99/18, 25/19, 98/19, 32/20, 42/20, 126/21) – članci od 1. do 9., glava VI Ugostiteljske usluge u domaćinstvu i na obiteljskom poljoprivrednom gospodarstvu, članak 30., članak 34. stavak 1. i 2., članak 39. stavak 1. i 2.
* Pravilnik o razvrstavanju i kategorizaciji objekata u kojima se pružaju ugostiteljske usluge u domaćinstvu („Narodne novine“ broj 9/16, 54/16, 61/16, 69/17 i 120/19) - Poglavlje III – Vrste objekata i uvjeti za vrste
* Pravilnik o razvrstavanju i kategorizaciji objekata u kojima se pružaju ugostiteljske usluge na obiteljskom poljoprivrednom gospodarstvu („Narodne novine“ broj 54/16, 69/17 i 120/19) - članak 2., članak 4. i članak 20.
* Zakon o pružanju usluga u turizmu („Narodne novine broj: 130/17, 25/19, 98/19, 42/20 i 70/21) - članak 4. (usluge u turizmu)

**UPRAVA ZA SUSTAV TURISTIČKIH ZAJEDNICA, KATEGORIZACIJU I PRAVNE POSLOVE**

**Sektor za kategorizaciju**

**Služba za standarde i kvalitetu**

**6. stručni/a suradnik/ica – vježbenik/ica - 1 izvršitelj/ica, broj 146. Sistematizacije radnih mjesta**

**OPIS POSLOVA:**

* obavlja sve pripremne radnje za vođenje upravnog postupka kategorizacije,
* prati i sudjeluje u izradi propisa kojima se uređuje razvrstavanje i kategorizacija ugostiteljskih i turističkih objekata, te posebne oznake i predlaže njihovo unapređenje,
* vodi prvostupanjski upravni postupak i izrađuje nacrte rješenja vezano za razvrstavanje i kategorizaciju ugostiteljskih i turističkih objekata iz skupine “Hoteli“, „Kampovi“ i „Luke nautičkog turizma“ iz nadležnosti Ministarstva,
* vodi prvostupanjski upravni postupak i izrađuje nacrte rješenja vezano za postupak utvrđivanja posebnih oznaka za hotele, kampove i luke nautičkog turizma,
* sudjeluje i izrađuje nacrte rješenja vezano za postupak utvrđivanja posebnih oznaka za hotele i oznake kvalitete,
* izrađuje zaključke, rješenja i druge akte vezano uz postupak kategorizacije, posebne oznake i oznake kvalitete,
* izrađuje baze podataka, stručne podloge, analiza i izvješća o razvrstavanju i kategorizaciji ugostiteljskih i turističkih objekata,
* obavlja i druge poslove iz djelokruga Službe.

**IZVORI ZA PRIPREMU PROVJERE ZNANJA ZA RADNO MJESTO BROJ 146:**

* Zakon o općem upravnom postupku („Narodne novine“, broj 47/09 i 110/21),
* Zakon o ugostiteljskoj djelatnosti („Narodne novine“, broj 85/15, 121/16, 99/18, 25/19, 98/19, 32/20, 42/20 i 126/21),
* Pravilnik o razvrstavanju, kategorizaciji i posebnim standardima ugostiteljskih objekata iz skupine Hoteli („Narodne novine“, broj 56/16 i 120/19),
* Pravilnik o razvrstavanju i kategorizaciji ugostiteljskih objekata iz skupine Kampovi („Narodne novine“, broj 54/16, 68/19 i 120/19),
* Zakon o pružanju usluga u turizmu („Narodne novine“, broj 130/17, 25/19, 98/19, 42/20 i 70/21),
* Pravilnik o kategorizaciji luke nautičkog turizma i razvrstavanju drugih objekata za pružanje usluga veza i smještaja plovnih objekata („Narodne novine“, broj 120/19).

**UPRAVA ZA SUSTAV TURISTIČKIH ZAJEDNICA, KATEGORIZACIJU I PRAVNE POSLOVE**

**Sektor za turističke zajednice**

**Služba za nadzor sustava turističkih zajednica**

**Odjel za nadzor sustava turističkih zajednica**

**7. stručni/a suradnik/ica – vježbenik/ica - 1 izvršitelj/ica, broj 159. Sistematizacije radnih mjesta**

**OPIS POSLOVA:**

* obavlja analize i pripremu odgovarajućih materijala,
* izrađuje bilješke, osvrte i komentare koji služe kao podloga za rad službenika u Službi,
* izrađuje manje složena mišljenja iz djelokruga Službe,
* sudjeluje u provođenju nadzora nad radom Hrvatske turističke zajednice,
* sudjeluje u izradi izvješća o obavljenim nadzorima nad radom Hrvatske turističke zajednice,
* vodi evidenciju o dostavljenim prijedlozima godišnjeg programa rada regionalnih turističkih zajednica i o izvješćima o izvršenju programa rada regionalnih turističkih zajednica,
* sudjeluje u praćenju primjene i izvršavanja zakona i drugih propisa iz nadležnosti Uprave,
* sudjeluje u pružanju stručne pomoći turističkim zajednicama,
* surađuje s Hrvatskom turističkom zajednicom u obavljanju nadzora nad radom turističkih zajednica nižeg ustroja,
* formira baze relevantnih podataka,
* obavlja i druge poslove iz djelokruga Službe.

**IZVORI ZA PRIPREMU PROVJERE ZNANJA ZA RADNO MJESTO BROJ 159:**

* Zakon o turističkim zajednicama i promicanju hrvatskog turizma („Narodne novine“ broj 52/19 i 42/20)
* Zakon o turističkoj pristojbi („Narodne novine“ broj 52/19, 32/20 i 42/20)
* Zakon o članarinama u turističkim zajednicama  („Narodne novine“ broj 52/19 i 144/20)

**Podaci o plaći**

Osnovnu bruto plaću radnog mjesta stručnog suradnika - vježbenika čini umnožak koeficijenta složenosti poslova radnog mjesta, a koji iznosi 1,164 i osnovice za izračun plaće (902,08 eura bruto) uvećan za 0,5% za svaku navršenu godinu radnog staža. Sukladno članku 110. Zakona o državnim službenicima i namještenicima „Narodne novine“, broj 27/01), a u vezi s člankom 144. stavkom 1. Zakona o državnim službenicima, vježbenik za vrijeme trajanja vježbeničkog staža ima pravo na 85% plaće poslova radnog mjesta najniže složenosti njegove vrste. Plaća se utvrđuje na temelju članka 35. Kolektivnog ugovora za državne službenike i namještenike (Narodne novine, broj 56/22, 127/22 – Dodatak I. i 58/23 – Dodatak II), a u skladu s Uredbom o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21,13/22, 139/22 i 26/23)

**TESTIRANJE KANDIDATA/KINJA**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima. Testiranje se provodi u dvije faze. Prva faza testiranja sastoji s od provjere znanja, sposobnosti i vještina bitnih za obavljanje poslova radnog mjesta. Druga faza testiranja sastoji se od provjere znanja engleskog jezika i znanja rada na računalu. U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata. Ako je u prvoj fazi zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto nakon testiranja u prvoj i drugoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i (intervjuu).

**MJESTO I VRIJEME ODRŽAVANJA TESTIRANJA BIT ĆE OBJAVLJENO NAJMANJE 5 DANA PRIJE DANA TESTIRANJA NA MREŽNIM STRANICAMA MINISTARSTVA TURIZMA I SPORTA** [**www.mints.gov.hr**](http://www.mints.gov.hr)**.**

**MINISTARSTVO TURIZMA I SPORTA**